CELEX: C2004/300/29
Language: sl
Date: 2004-12-04 00:00:00
Title: Sodba Sodišča (tretji senat) z dne 12. oktobra 2004 v zadevi C-431/02: Komisija Evropskih skupnosti proti Združenemu kraljestvu Velika Britanija in Severna Irska (Nevarni odpadki — Neizpolnjevanje obveznosti države — Direktiva 91/689/EGS)

4.12.2004   
            
            
               SL
            
            
               Uradni list Evropske unije
            
            
               C 300/15
            
         
      SODBA SODIŠČA
   
   (tretji senat)
   z dne 12. oktobra 2004
   v zadevi C-431/02: Komisija Evropskih skupnosti proti Združenemu kraljestvu Velika Britanija in Severna Irska (1)
   
   (Nevarni odpadki - Neizpolnjevanje obveznosti države - Direktiva 91/689/EGS)
   (2004/C 300/29)
   Jezik postopka: angleščina
   V zadevi C-431/02, Komisija Evropskih skupnosti (zastopnika: X. Lewis in M. Konstantinidis) proti Združenemu kraljestvu Velika Britanija in Severna Irska (zastopniki: P. Ormond in K. Manji, skupaj z M. Demetriou, barrister) zaradi tožbe zaradi neizpolnitve obveznosti na podlagi člena 226 ES, vložene 28. novembra 2002, je Sodišče (tretji senat) v sestavi A. Rosas, predsednik senata, A. Borg Barthet, sodnik, F. Macken (poročevalka), sodnica, in S. von Bahr in U. Lõhmus, sodnika, generalni pravobranilec: P. Léger, sodni tajnik: R. Grass, dne 12. oktobra 2004 razglasilo sodbo, katere izrek se glasi, kot sledi:
   
               1.
            
            
               Združeno kraljestvo Velika Britanija in Severna Irska s tem, da ni sprejelo ukrepov, potrebnih za uskladitev s členom 1(4) in (5), členom 2(1), (2) in (4), členom 3(1)do (4), členom 4(1)do (3) in členom 5(2) Direktive Sveta 91/689/EGS z dne 12 decembra 1991 o nevarnih odpadkih (UL L 377, str. 20) ni izpolnilo obveznosti iz te direktive in Pogodbe ES.
            
         
               2.
            
            
               V preostalem delu se tožba zavrne.
            
         
               3.
            
            
               Komisiji Evropskih skupnosti se naloži plačilo ene petine stroškov.
            
         
               4.
            
            
               Združenemu kraljestvu Velika Britanija in Severna Irska se naloži plačilo štirih petin stroškov.
            
         
      (1)  UL C 19, 25.1.2003.